कृष्णशीर्ष हरिद्र

कृष्णशीर्ष हरिद्र (इंग्लिश:South Indian Blackheaded Oriole)  हा पक्षी आकाराने मैनेएवढा असतो.

हा पक्षी चकचकीत सोनेरी पिवळ्या रंगाचा असतो. कंठ, डोके आणि छातीवर काळा रंग असतो. तसेच गुलाबी चोच व डोळे लाल असतात. नर-मादी दिसायला सारखेच असतात. मात्र मादीच्या डोक्यावर मंद काळा वर्ण असतो.

वितरण
हे पक्षी सर्व भारतभर पसरलेले आहेत. हिमालयात ४,००० फुटांपर्यंत, बांगलादेश, श्रीलंका, ब्रह्मदेश या ठिकाणी आढळतात.

निवासस्थाने
साल, निम-सदाहरितपर्णी आणि सदाहरितपर्णी तसेच पानगळीची वने या ठिकाणी राहतात.

संदर्भ
 पक्षीकोश - मारुती चितमपल्ली

वर्ग:पक्षी